Briefie van 'n 'moderne' barmhartige samaritaan | Maroela Media
Die brief wat Reilly Flaherty op Instagram gelaai het
Reilly Flaherty (28) het aan WABC in New York gesê hy was op 5 Februarie by 'n konsert in Brooklyn toe hy sy beursie verloor het. Hy het gedink alles is weg, maar hy het 'n week later 'n koevert met 'n anonieme brief tesame met al sy kredietkaarte en rybewys in die pos ontvang. Hy het dié brief op Instagram gelaai:
Beste Reilly Flaherty
Ek het jou beursie opgespoor en jou adres was op jou rybewys, so hier is jou kredietkaarte en ander belangrike goed. Ek het die kontant gehou want ek wou dagga koop, die MetroCard [vir openbare vervoer] want die fooi is nou al $2.75, en die beursie want dis nogal 'cool'.
Flaherty kon die humor in die brief raaksien en aan WABC gesê dis duidelik die werk van 'n kenner. "Ons het 'n daggaroker hedendaagse Robin Hood daar buite!"
Hakie · 4 jare gelede
Tien uit Tien. Baie komies en ten minste eerlik. As dit my beursie was het hy die geld verdien.
Ek stem saam Hakie, volpunte vir eerlikheid en sin vir humor! Dié eerlike "dief" maak my dag! Die eienaar weet ten minste waarvoor sy geld gebruik is! (^_-)